# אצטדיון טדי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אצטדיון טדי
נתוני האצטדיון
מיקום | ירושלים, שכונת מלחה
נפתח | 1992
בעלים | עיריית ירושלים
קבוצות ביתיות
בית"ר ירושלים הפועל השלום ירושלים
מספר מושבים
21,000

אצטדיון טדי ממבט על

אצטדיון טדי הוא אצטדיון כדורגל הממוקם בשכונת מלחה בירושלים, ונקרא על שם ראש עיריית ירושלים, טדי קולק. אצטדיון טדי הוקם בשנת 1992 (החליף את אצטדיון ימק"א), ומשמש כיום כמגרשה הביתי של קבוצות הכדורגל בית"ר ירושלים והפועל ירושלים. האצטדיון מכיל כ-21,000 מקומות ישיבה, והוא האצטדיון השני בגודלו בארץ, לאחר אצטדיון רמת גן. האצטדיון נחשב לאחד המתקדמים והמטופחים בארץ.

באצטדיון מותקנת מערכת תאורה מתקדמת, וכן כולל לוח תוצאות אלקטרוני, תא כבוד ועמדות שידור לטלוויזיה ולרדיו. מסביב לאצטדיון ישנו מגרש חניה גדול, שאמור למנוע בעיות חנייה, גם במשחקים מושכי קהל. מתחת ליציע המזרחי נבנה מרכז לאומנויות לחימה אשר פתוח באמצע השבוע.

במקרה שהאצטדיון יצטרך לארח משחקים ברמה האירופית הגבוהה, אמור האצטדיון לעבור שיפוץ כשבמהלכו יבנו תאי עיתונאים לפי התקן הבינלאומי. נשמרת גם האפשרות להרחיבו ולהוסיף לו יציע נוסף, היציע הדרומי, שיגדיל את תכולת האצטדיון לכ-28,000 צופים. מלבד משחקי הקבוצות העירוניות של ירושלים, מארח האצטדיון מדי פעם גם משחקי ידידות בינלאומיים של נבחרת ישראל.

היציע המזרחי

## [עריכה] יציעי האצטדיון

אצטדיון טדי כולל שלושה יציעים - מערבי, מזרחי וצפוני. היציע הצפוני נבנה מאוחר יותר- בשנת 1999, מכיוון שהאצטדיון שכלל תחילה רק את היציע המזרחי והמערבי שהכילו יחדיו כ-12,000 מקומות ישיבה לא הספיק לקהל הרב שהגיעה למשחקיה של בית"ר ירושלים.

בנוסף להוספת היציע הצפוני, באותה השנה נבנו באצטדיון מקומות ישיבה מיוחדים לנכים ומוגבלים וכר הדשא הוגבה ב-2 מטר.

חלוקת השערים:

- יציע מערבי: 1-4
- יציע צפוני: 5 (שער נכים), 6-10
- יציע מזרחי: 11-13

### [עריכה] היציע המערבי

היציע המערבי

תכולת היציע כ-6,500 צופים. במשחקי בית"ר ירושלים יושבים ביציע זה בדרך כלל האוהדים המבוגרים יותר של הקבוצה, וילדים צעירים, ולכן הוא נחשב לפחות קולני מבין היציעים. באמצע היציע המערבי ממוקם יציע הכבוד שמכיל בתוכו כ-500 מקומות ישיבה. יציע זה נחשב ליציע הדגל של קבוצת הפועל ירושלים.

### [עריכה] היציע המזרחי

תכולת היציע כ-6,500 צופים. במשחקי בית"ר ירושלים יושבים ביציע המזרחי בעיקר אוהדיה הצעירים, שחלקם עומדים על רגליהם במשך כל המשחק, ומעודדים את הקבוצה עם אביזרי עידוד שונים. יושבי היציע המזרחי, אשר יושבים בשערים 11-12, נחשבים לאוהדים ה'שרופים' יותר של הקבוצה, כאשר את שער 13 ביציע המזרחי מאכלסים בדרך כלל אוהדי הקבוצות היריבות. יציע זה הוא יציע הדגל של קבוצת בית"ר ואפשר לשמוע את שמו לשמצה בשירי האוהדים של יריבתה העירונית של בית"ר, הפועל ירושלים.

### [עריכה] היציע הצפוני

אצטדיון טדי, מבט מהיציע הצפוני

תכולת היציע כ-8,000 צופים. עד לפני עונת 2007-2006 בבית"ר ירושלים היציע הצפוני לא היה פתוח לקהל ברוב העונה. בעונת 2006/2007 היציע הצפוני נפתח לקהל הבית"רי ברכישת מינויים. ילדים ונשים מגיעים בעיקר ליציע הצפוני במשחקי בית"ר.

## [עריכה] קישורים חיצוניים

- תמונות נוספות של האצטדיון באתר Stadionwelt

מקור: http://he.wikipedia.org../../../%D7%90/%D7%A6/%D7%98/%D7%90%D7%A6%D7%98%D7%93%D7%99%D7%95%D7%9F_%D7%98%D7%93%D7%99.html

קטגוריות: אצטדיוני כדורגל בישראל | ירושלים: מבנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English